8100 EUR to SEK - Buy 8100 Euros sell Swedish Kronor (rate of pair, exchange chart, currency calculator)
8100 EUR to SEK
8100 Euros in Swedish Kronors
8100 EUR to SEK 81,214.30 81,377.06 SEK +0.38%
1 EUR to SEK 10.0265 10.0466 SEK +0.38% 10 dinge wat jy nie van Lucy Hale weet nie
JY LEES NOU 10 dinge wat jy nie van Lucy Hale weet nie
Die oulike ster van Pretty Little Liars lyk superkoel en plat op die aarde. Sy’s ook baie privaat, maar ons het ’n paar van haar geheime uitgekrap.
Jip, voor sy beroemd geword het, was Lucy een van die spelers in American Juniors, ’n voortiener-weergawe van American Idol. Sy was een van die topvyf, wat toe ’n kwintet gestig het.
Die aktrise se byname is Luc, Lucy Ho, Goose en Boots.
Of jy nou van country hou of dit verpes, jy kan nie stry dat Lucy haar storie ken nie. Haar eerste album, Road Between, word vandeesmaand uitgereik. “Ek droom al hiervan sedert ek ’n klein meisietjie was wat met my haarborsel die liedjies van Faith Hill en Shania Twain voor die spieël gesing het,” sê sy. “Dit was opwindend én vreesaanjaend om myself so bloot te stel met die album, en dit het toe iets opregs geword, iets wat ek trots is om te deel.”
Sy kan nie net sing en dans nie, sy kan kulkunsies met balle en ander voorwerpe doen. Ons is beïndruk!
Sy is gewaagd
Sy wil donkerder en gewaagder rolle aanpak en sê dit sou “fantasties” wees om in die Fifty Shades of Grey-fliek te speel. Sy sal maar moet wag tot hulle die vervolg maak.
Sy glo in herwinning en het selfs haar medesterre in PLL oorreed om hul plastiekwaterbottels met metaalbottels te vervang. “Ek dink beslis dit het baie gehelp,” sê die 24-jarige aktrise wat ’n omgewingsvriendelike motor, die Prius, bestuur.
Lucy het ’n ding of twee oor mode geleer by PLL se kostuumontwerper, Mandi Line. Van haar gunstelingontwerpers is Marc Jacobs, Dior en Chanel. En op haar lysie van stylikone is Kate Moss, Sienna Miller, Miley Cyrus en Vanessa Hudgens.
Lucy het nes haar medester, Troian Bellisario, erken sy het aan ’n eetversteuring gely. Gelukkig het sy geweet sy het ’n probleem en daaraan gewerk om gesond te word.
Haar grootste vrese is vlieg, slange en spinnekoppe. Gril!
Sy is behep met vampiere en het ’n oudisie vir die rol van Alice in Twilight gedoen, maar dit nie gekry nie (Ashley Greene het). Toemaar Lucy, ons dink jy sou fantasties wees.
Bronne: wetpaint.com, lucy-hale.org, bettyconfidential.com, teenvogue.com